Rencana ini mengenai baka anjing.  Untuk filem, sila lihat Anytown (filem).

***Bully* Amerika** atau ***American bully*** ialah satu baka anjing moden yang dikembangkan sebagai anjing pendamping dan pada asalnya dipiawaikan dan diiktiraf sebagai baka pada tahun 2004 oleh American Bully Kennel Club (ABKC). Piawaian baka terbitan mereka memerihalkan anjing ini sebagai anjing yang memberikan "kesan kekuatan hebat untuk saiznya". Pada tahun 2008, *bully* Amerika diiktiraf oleh European Bully Kennel Club (EBKC) dan pada 15 Julai 2013 oleh United Kennel Club (UKC). The Kennel Club United Kingdom, American Kennel Club, dan Persekutuan Kinologi Antarabangsa tidak mengiktiraf *bully* Amerika sebagai baka terpisah.

Perangai pada anjing dewasa sangat bergantung pada pelatihan dan baka ini dapat menjadi sangat kuat menuntut dan perlu dilatih dengan betul. American Bully Kennel Club membahagikan *bully* American kepada empat kategori, iaitu *XL*, *Poket*, *Piawai*, dan *Klasik*, sementara pejabat pendaftaran lain, termasuk UKC, telah meluluskan satu piawaian saiz tekal.

Oleh sebab saiz, kekuatan, dan paras agresi pada *bully* Amerika, kawalan perundangan ke atas pemilikan baka ini wujud di beberapa buah negara. *Bull* XL bertanggungjawab atas 10 daripada 19 kematian yang disebabkan oleh anjing di UK dalam tempoh antara tahuna 2021 dengan tahun 2023 dan, pada Disember 2023, Pemerintah United Kingdom menambahkan baka ini ke dalam Akta Anjing Berbahaya 1991, lalu mengharamkan penjualan, pembiakbakaan, peninggalan, atau pembawaan *bully* XL di ruang awam tanpa cawak dan berongsong di England dan di Wales.

Penampilan
----------

Piawaian baka United Kennel Club (UKC) dan piawaian baka American Bully Kennel Club (ABKC) adalah serupa, kecuali ABKC mengiktiraf empat keragaman saiz, berdasarkan ketinggian, sementara UKC mengiktiraf hanya satu saiz piawai.

Dalam ABKC, keempat-empat keragaman dipisahkan mengikut ketinggian tanpa spesifikasi berat. Semua keragaman ini dijangka mengikuti piawaian sama dengan perubahan kecil.

Semua anjing dikelaskan dan ditunjukkan sebagai anjing *piawai* sehingga mencapai usia setahun. Dari situ, ia dipisahkan mengikut keragaman dan ditunjukkan dalam persaingan dengan jenis sendiri.

### Piawai

Jenis piawaian dalam pandangan sisi
Jenis piawai *bully* Amerika ialah anjing bersaiz sederhana dengan tubuh berotot besar padat, struktur tulang berat, dan kepala gempal. Anjing jantan mesti setinggi 17–20 in (43–51 cm), sementara betina pula mesti setinggi 16–19 in (41–48 cm) pada paras kelasa.

### Poket

Seekor *bully* Amerika poket
Jenis "poket" ialah varian lebih kecil dengan jantan dewasa sepenuhnya yang setinggi 14–17 inci (36–43 cm) dan betina yang setinggi 13–16 inci (33–41 cm) pada paras kelasa.

### XL

Juara *bully* Amerika XL jantan
Jenis XL ditentukan oleh ketinggian dewasanya dengan jantan yang setinggi 21–23 inci (53–58 cm) dan betina yang setinggi 19–22 inci (48–56 cm) pada paras kelasa.

### Klasik

Anjing *klasik* ialah anjing berbingkai lebih ringan daripada anjing *piawai*, tetapi berada dalam julat ketinggian sama. Anjing ini tidak memaparkan ciri-ciri berlebihan yang kerap terdapat pada keragaman lain dan dapat dikatakan memaparkan zuriat lebih jelas daripada pitbulterier Amerika/terier Staffordshire Amerika.Semua rencana kekurangan rujukan yang boleh dipercayai[*sumber lebih baik diperlukan*]

### Saiz tidak piawai

Di luar piawaian baka, anjing yang lebih pendek atau lebih tinggi daripada variasi-variasi tersebut telah dibiakbakakan. Anjing lebih kecil kadang-kadang dipanggil "mikro" dan yang lebih besar dipanggil "XXL", tetapi kedua-duanya tidak diiktiraf oleh kelab kenel sebagai keragaman sah.

Perangai
--------

*Bully* Amerika ialah baka yang sangat mudah menyesuaikan diri dan dapat dilatih. Banyak anjing, walaupun bertindak sebagai anjing riba di rumah, cemerlang dalam sukan seperti penarikan berat dan *flirt pole*. Agresi terhadap manusia tidak digalakkan dalam piawaian baka; walau bagaimanapun, suatu paras agresi anjing ialah ciri baka ini. Para pembiak baka telah mengakui bahawa *bully* Amerika dapat menjadi sangat berbahaya jika dibesarkan atau dibiakbakakan dengan tidak betul.

Kesihatan
---------

Masalah kesihatan berbeza-beza dalam baka ini dan menjangkau seluruh spektrum, dengan sesetengah keragaman yang ditimpa oleh masalah, dan yang lain yang didokumenkan dengan baik untuk kesihatan dan kualiti. Pengujian bukan hal lazim pada baka ini seperti yang pada baka lebih lama, walaupun penskoran pinggul dan siku merupakan yang paling kerap dilakukan. Mata ceri, ektropion, dan entropion kerap terlihat menjejaskan mata, sementara sindrom pernafasan brakisefalik dapat terlihat pada anjing bermuncung lebih pendek.

Sejarah
-------

*Bully* Amerika, seperti yang dikenali kini, memulakan perkembangan tahun 1980-an dengan majoriti produk tingkah laku dan estetik akhir yang telah diselesaikan pada tahun 1990-an. Perkembangan dan kepopularan baka ini lazimnya dikaitkan dengan pertumbuhan budaya hip-hop.

Terdapat sepersetujuan bahawa sekurang-kurangnya lima baka lain digunakan untuk mencapai trait-trait fizikal yang diingini serta saiz lebih kecil pada sesetengah susur galur. Pitbulterier Amerika (APBT) ialah asas (baka induk) yang digunakan untuk mewujudkan *bully* Amerika. APBT telah mengekalkan penampilan dan perangai yang menjadi ciri selama lebih daripada satu abad, dengan strain berlainan APBT yang muncul dalam baka ini, masing-masing dengan atribut fizikal berlainan. Satu strain tertentu APBT disilangkan untuk mewujudkan susuk tubuh lebih gempal yang pada asalnya disalahtafsirkan oleh para pembiak baka sebagai APBT baka tulen. Akhirnya, cukup pembiak baka bersetuju bahawa anjing ini cukup terpisah daripada APBT sehingga patut dipanggil baka berbeza sama sekali. Susur galur baka kacuk ini selanjutnya dipengaruhi dengan pembiakbakaan yang diakui secara terbuka dengan buldog Amerika, buldog Inggeris, dan buldog lama Inggeris untuk memperhalus ciri-ciri fizikal dan trait-trait personaliti yang diingini.

Baka ini pertama kali diiktiraf oleh kelab bakanya, American Bully Kennel Club (ABKC), pada tahun 2004. Pejabat pendaftaran ini mula-mula bertindak sebagai cara untuk mendokumenkan pedigri dan menunjukkan baka berpandukan piawaian bertulisnya. Menurut ABKC, keinginan awal untuk baka ini adalah untuk menghasilkan anjing dengan dorongan pemangsa lebih rendah dan lebih banyak trait dan ciri "*bully*" berbanding dengan terier Staffordshire Amerika. Jisim dan tulang berat diutamakan untuk memastikan rupa sedemikian dan, oleh sebab ini, banyak anjing yang ditunjukkan hari ini memaparkan bahagian hadapan lebar yang untuknya ia pada asalnya dibiakbakakan.

*Bully* Amerika dibiakbakakan untuk menjadi anjing pendamping dan tidak patut dikelirukan dengan beberapa baka jenis bulldog lain.

### United Kingdom

*Bully* Amerika mula-mula tiba di United Kingdom pada tahun 2014 atau tahun 2015 dan semakin popular semasa sekatan COVID dalam tempoh tahun 2020–2021. Oleh sebab baka ini bukan baka berdaftar dengan The Kennel Club United Kingdom, tidak ada pengetahuan tentang bilangan anjing atau pembiak baka yang ada di United Kingdom.

#### Serangan terhadap orang

Di UK, *bully* XL bertanggungjawab untuk lebih daripada 50% (10 daripada 19) kematian manusia berkaitan dengan anjing pada antara tahun 2021 dengan Jun 2023 walaupun dianggarkan hanya membentuk beberapa ribu ekor anjing daripada tiga belas juta ekor anjing yang juga dianggarkan di United Kingdom. Kumpulan pendesak yang berpangkalan di London, Bully Watch, yang berkempen untuk kawalan ke atas baka ini, meletakkan bilangan kematian yang berkaitan dengan *bully* XL pada 14 pada antara tahun 2021 dengan September 2023. Mangsa termasuk seorang kanak-kanak kecil, pejalan anjing profesional, dan orang-orang tua.

Menurut Richard Barker, seorang doktor bedah perunding Perkhidmatan Kesihatan Kebangsaan (NHS), luka yang disebabkan oleh *bully* XL adalah lebih parah daripada yang disebabkan oleh baka lain. Beliau menyatakan bahawa gigitan anjing ini dapat merobek kulit dan menghancurkan tulang, lalu membawa risiko tertentu bagi kerosakan saraf yang tidak dapat disembuhkan.

#### Langkah ke arah larangan

Pada Jun 2023, Ahli Parlimen John Hayes membangkitkan isu ini di Dewan Rakyat dan menyeru pemerinatah supaya segera melarang *bully* XL ikutan serangan dalam beberapa tahun terkini. The Kennel Club telah berhujah bahawa masalahnya terletak pada pemilik anjing tidak bertanggungjawab dan bahawa pelarangan serta-merta ke atas baka anjing tertentu tidak akan menanganinya.

Pada 11 September 2023, ikutan serangan terhadap seorang gadis berusia 11 tahun oleh seekor *bully* XL, Setiausaha Dalam Negeri Suella Braverman meminta nasihat segera tentang kebolehlaksanaan pelarangan baka ini. Ada laporan bahawa terdapat kebimbangan dalam Defra, jabatan pemerintah yang bertanggungjawab untuk mentadbir Akta Anjing Berbahaya, mengenai kepraktikalan larangan. Empat hari kemudian pada 15 September, ada pengumuman bahawa seorang lelaki telah meninggal dunia selepas diserang oleh dua ekor anjing yang dipercayai sebagai *bully* XL. Tidak lama selepas itu, Perdana Menteri Rishi Sunak mengesahkan bahawa *bully* XL bakal dilarang menjelang hujung tahun itu. Ikutan pengumuman ini, satu protes berlangsung di London terhadap larangan tersebut.

Pelaranggan berikut diperkenalkan secara berperingkat, dengan niat untuk menjual, menyerahkan, meninggalkan, atau membiakbakakan anjing daripada *bully* XL yang dilarang mulai 31 Disember 2023 bersama-sama dengan syarat bahawa anjing itu diberongsong dan diikat pada cawak pada setiap masa. Mulai 1 Februari, sijil pengecualian, bersama-sama dengan insurans dan cip mikro pada haiwan itu, mesti diperoleh. Menjelang penghujung tahun 2024, mana-mana *bully* XL yang masih dimiliki mesti dineuterkan.

Walaupun larangan itu diperkenalkan, terdapat kematian lanjut pada Februari 2024, iaitu kematian seorang wanita berusia 68 tahun di Essex.

#### Kegiatan jenayah

Sebelum tahun 2020, tiada penyitaan *bully* Amerika oleh Polis Metropolitan, yang meliputi London Raya, yang dilaporkan. Pada tahun 2022, pasukan itu menyita 479 ekor anjing luar kawalan di bawah Akta Anjing Berbahaya. *Bully* Amerika ialah baka kedua yang paling lazim disita, dengan 73 ekor anjing yang disita. Dalam tempoh lima bulan pertama tahun 2023, pasukan itu menyita 44 ekor *bully* Amerika, hampir tiga kali ganda daripada angka baka paling lazim seterusnya, iaitu bulterier Staffordshire, yang mempunyai 16 ekor anjing baka ini yang telah disita.

Pada Januari 2023, penyiasatan BBC mendapati bahawa jenayah terancang di United Kingdom sedang bergerak ke pasaran menguntungkan bagi pembiakbakaan anjing esktrem, khususnya *bully* Amerika, sebagai cara pengubahan wang haram.

Perundangan spesifik baka
-------------------------

### Emiriah Arab Bersatu

Emiriah Arab Bersatu "melarang pemilikan dan pengedaran *bully* Amerika untuk individu dan pertubuhan komersial."

### Ireland

Di Ireland, *bully* Amerika dibatasi sebagai *bandog*. Ia mesti diberongsong dan diikat pada cawak yang tidak lebih panjang daripada 2 meter (6 ka 7 in) apabila berada di ruang awam, antara keperluan lain.

### Jerman

Jerman telah meluluskan undang-undang mengenai anjing berbahaya (Akta Pembatasan Pemindahan dan Import Anjing) pada tahun 2001. Undang-undang ini melarang import atau pemindahan anjing tertentu dan menyertakan baka berikut: Bulterier, bulterier Staffordshire, pitbulterier, dan terier Staffordshire Amerika, serta baka silang dan baka kacuk anjing-anjing ini.

Pada 9 Februari 2023, Mahkamah Pentadbiran Tinggi Rheinland-Pfalz memutuskan bahawa pengelasan anjing, yang bapanya ialah *bully* Amerika, sebagai anjing berbahaya diizinkan di bawah undang-undang negeri mengenai anjing berbahaya.

Dalam tempoh setahun, 2 orang dibunuh oleh *bully* Amerika, kedua-dua anjing merupakan anjing peliharaan keluarga. Menurut statistik, Jerman mempunyai kira-kira 3 serangan anjing maut setiap tahun.

### Turki

Di Turki, ada pengharaman ke atas pemilikan atau pembiakbakaan *bully* Amerika.

### United Kingdom

Pada September 2023, ikutan beberapa serangan parah dan maut di United Kingdom, pengumuman dibuat bahawa pemilikan *bully* XL bakal dilarang di negara itu menjelang hujung tahun 2023. Larangan ke atas penjualan, pembiakan, peninggalan, atau pembawaan *bully* XL di ruang awan tanpa cawak dan berongsong berkuat kuasa di England dan di Wales pada 31 Disember 2023, dengan larangan ke atas pemilikannya tanpa sijil pengecualian yang menyusul pada Februari 2024.

Lihat juga
----------

* Bokser
* Indeks sefalik
* Jenis buldog
* Pitbul
* Terier jenis *bull*
* Terier Staffordshire Amerika

Catatan
-------

1. ↑  Jawi: ‏بولي اميريکا‎code: ms is deprecated ‎; bahasa Inggeris: *American bully*code: en is deprecated

Rujukan
-------

1. 1 2 3 4 5 6 7 8 9  "United Kennel Club: American Bully" (PDF) (dalam bahasa Inggeris). United Kennel Club. Julai 2013.
2. ↑  "What is an American XL bully and why are they being banned?". *BBC News* (dalam bahasa Inggeris). 11 September 2023.
3. ↑  Pomeroy, Ross (2 Oktober 2023). "The American Bully XL and the problems with banning dog breeds". *Big Think* (dalam bahasa Inggeris). Dicapai pada 19 Mac 2024.
4. ↑  "American Bully: Character & Ownership - Dog Breed Pictures". *dogbible.com* (dalam bahasa Inggeris). Dicapai pada 19 Mac 2024.
5. ↑  "Prepare for the ban on XL Bully dogs". *GOV.UK* (dalam bahasa Inggeris). Dicapai pada 19 Mac 2024.
6. 1 2 3 4 5  "The American Bully Registry". *theabkcdogs.org* (dalam bahasa Inggeris). Diarkibkan daripada yang asal pada 19 Disember 2021. Dicapai pada 19 Mac 2024.
7. ↑  "Everything You Need To Know About The Fastest Growing Dog Breed: The American Bully". *Bully King Magazine* (dalam bahasa Inggeris). Medium. 3 Mac 2017. Dicapai pada 19 Mac 2024.
8. 1 2  "American bully dogs bred as lovers, not fighters" (dalam bahasa Inggeris). San Francisco Gate. 24 Ogos 2010. Dicapai pada 19 Mac 2024.
9. ↑  "The New Breed: Is there trouble with designer dog breeding?" (dalam bahasa Inggeris). Sinclair Broadcast Group. 5 November 2015. Dicapai pada 19 Mac 2024.
10. ↑  GmbH, Vollevue. "🐾American Bully – Race description: Character &Co". *dogbible* (dalam bahasa Inggeris). Dicapai pada 19 Mac 2024.
11. ↑  "Pit Bulls and the Hip-Hop Culture". *www.madison.com* (dalam bahasa Inggeris). 30 Julai 2007. Dicapai pada 19 Mac 2024.
12. ↑  Cassidy, Rory (23 Mei 2023). "Gangland torturer who carved his name into victim's chest had 'devil dog' empire". *Daily Record* (dalam bahasa Inggeris). Text "access-19 Mac 2024" ignored (bantuan)
13. ↑  "Breed Standards: American Bully - United Kennel Club (UKC)". *United Kennel Club* (dalam bahasa Inggeris). Dicapai pada 19 Mac 2024.
14. 1 2 3  Matt, Murphy. "What is an American bully XL and should they be banned?" (dalam bahasa Inggeris). BBC. Dicapai pada 19 Mac 2024.
15. ↑  Tennant, Colin (22 Mei 2023). "How killer American bully XL dogs became dangerous 'weapons'". *The Times* (dalam bahasa Inggeris). ISSN 0140-0460. Dicapai pada 19 Mac 2024. More than one of `|lang=` dan `|language=` specified (bantuan)
16. ↑  Murray, Jessica (16 Ogos 2023). "Perfect pets or dangerous dogs? The sudden, surprising rise of American bully XLs". *The Guardian*. Dicapai pada 19 Mac 2024. In 2021, there were four fatal dog attacks, two of which involved a bully XL. In 2022, there were 10 fatal attacks and six of them involved a bully XL. These huge animals... were also involved in at least two of the five deaths recorded this year.
17. ↑  "Bella-Rae Birch: Dog that killed toddler was legal American Bully XL". *BBC News* (dalam bahasa Inggeris). 24 Mac 2022. Dicapai pada 19 Mac 2024.
18. ↑  "Dog walker Natasha Johnston died from neck bites in Caterham attack". *BBC News* (dalam bahasa Inggeris). 31 Januari 2023. Dicapai pada 19 Mac 2024.
19. ↑  Davis, Barney (18 Mei 2023). "Tragic dogwalker may have been 'mauled to death by own bulldog'". *Evening Standard* (dalam bahasa Inggeris). Dicapai pada 19 Mac 2024.
20. ↑  "Warning over aggressive dog breed at inquest into death of man mauled by XL American Bully". *The News* (dalam bahasa Inggeris). 5 April 2023. Dicapai pada 19 Mac 2024.
21. ↑  Gurner, Richard (20 Disember 2022). "Woman, 83, dies after being attacked by dog". *Caerphilly Observer* (dalam bahasa Inggeris). Dicapai pada 19 Mac 2024.
22. ↑  Lynch, David (15 Jun 2023). "MP calls for urgent action to ban 'bred-to-kill' American Bully XL dogs". *Evening Standard* (dalam bahasa Inggeris). Dicapai pada 19 Mac 2024.
23. ↑  Gecsoyler, Sammy (4 Jun 2023). "American bully: dog breed under spotlight in UK after fatal attacks". *The Guardian* (dalam bahasa Inggeris).
24. ↑  "Man arrested after 11-year-old girl attacked by American XL bully crossbreed in Birmingham". *Sky News* (dalam bahasa Inggeris). Dicapai pada 19 Mac 2024.
25. ↑  PA Media (10 September 2023). "Suella Braverman pushes for ban on American bully XLs after attack". *The Guardian* (dalam bahasa Inggeris). Dicapai pada 19 Mac 2024.
26. ↑  Media, P. A. (15 September 2023). "American XL bully dog will be banned, says Sunak". *The Guardian* (dalam bahasa Inggeris). ISSN 0261-3077. Dicapai pada 19 Mac 2024.
27. ↑  Murray, Jessica; correspondent, Jessica Murray Midlands (15 September 2023). "Man dies after double dog attack in Staffordshire". *The Guardian* (dalam bahasa Inggeris). ISSN 0261-3077. Dicapai pada 19 Mac 2024.
28. ↑  Walker, Amy; Clinton, Jane (23 September 2023). "Hundreds protest in London against American XL bully dog ban". *The Observer* (dalam bahasa Inggeris). ISSN 0029-7712. Dicapai pada 19 Mac 2024.
29. ↑  "What is an American XL bully and why are they being banned?". *BBC News* (dalam bahasa Inggeris). 11 September 2023. Dicapai pada 19 Mac 2024.
30. ↑  Corless, Blathnaid (5 Februari 2024). "Drill rapper who owned suspected XL Bully dogs that mauled grandmother to death granted bail". *The Telegraph* (dalam bahasa Inggeris). ISSN 0307-1235. Diarkibkan daripada yang asal pada 5 Februari 2024. Dicapai pada 19 Mac 2024.
31. ↑  Goodier, Michael (4 Jun 2023). "Met police dealing with at least one dangerous dog a day, figures show". *The Guardian* (dalam bahasa Inggeris). ISSN 0261-3077. Dicapai pada 19 Mac 2024. More than one of `|lang=` dan `|language=` specified (bantuan)
32. ↑  "Inside the world of organised crime and extreme dog breeding". *BBC News* (dalam bahasa Inggeris). 23 Januari 2023. Dicapai pada 19 Mac 2024. More than one of `|lang=` dan `|language=` specified (bantuan)
33. ↑  "UAE updates list of dog breeds banned in the country". *gulfnews.com* (dalam bahasa Inggeris). 23 November 2021. Dicapai pada 19 Mac 2024.
34. ↑  "No dogs are banned in Ireland but 11 are on restricted list". *Independent.ie* (dalam bahasa Inggeris). 7 Disember 2022.
35. ↑  "Customs online - Dangerous dogs". *www.zoll.de* (dalam bahasa Inggeris). Dicapai pada 19 Mac 2024.
36. ↑  Landesrecht Rheinland-Pfalz. "Einstufung als gefährlicher Hund; Kreuzung von einem American Bully und einem Old English Bulldog" [Pengelasan sebagai anjing berbahaya; Penyilangan *bully* Amerika dengan buldog lama Inggeris]. *www.landesrecht.rlp.de* (dalam bahasa Jerman). Dicapai pada 19 Mac 2024.
37. ↑  Althaus, Peter (28 Januari 2024). "Von eigenem Hund zerfleischt: Mann stirbt nach American-Bully-Angriff" [Dibaham oleh anjing sendiri: Lelaki meninggal selepas serangan *bully* Amerika]. *Berliner Kurier* (dalam bahasa Jerman). Dicapai pada 19 Mac 2024.
38. ↑  "Familien-Hund beißt Frau (87) in der Pfalz tot. American Bully wird eingeschläfert" [Anjing keluarga gigit wanita (87) meninggal di Pfalz. *Bully* Amerika dieutanasia]. *www.ludwigshafen24.de* (dalam bahasa Jerman). 3 Februari 2023. Dicapai pada 19 Mac 2024.
39. ↑  "Tehlike Arz Eden Hayvanlara İlişkin Genelge" [Arahan tentang Haiwan Berbahaya] (dalam bahasa Turki). Kementerian Pertanian dan Perhutanan. 9 Disember 2021. Diarkibkan daripada yang asal pada 9 Disember 2021. Dicapai pada 19 Mac 2024.
40. ↑  "American XL bully dogs to be banned after attacks, Rishi Sunak says" (dalam bahasa Inggeris). Sky News.
41. ↑  "Prepare for the ban on XL Bully dogs". *GOV.UK* (dalam bahasa Inggeris). Dicapai pada 19 Mac 2024.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Bully Amerika***. |

* American Bully Kennel Club (Inggeris) Diarkibkan 23 Disember 2021 di Wayback Machine
* European Bully Kennel Club (Inggeris)
* United Kennel Club – American Bully Standard (Inggeris)
* American Bully Association (Inggeris)

| * l
* b
* s
Anjing berasal dari Amerika Syarikat |
| --- |
| Ekstan | 
* *Alapaha blue blood bulldog*
* *American bully*
* *Black mouth cur*
* *Blue lacy*
* Buldog Amerika
* Buldog lama Inggeris
* Anjing Carolina
* *Chinook*
* Anjing Eskimo Amerika
* *Feist*
* Anjing gembala Australia
* Anjing gembala Inggeris
* Anjing gembala katik Amerika
* Anjing gembala putih
* Anjing harimau bintang Catahoula
* *Husky* Alaska
* *Husky* Sungai Mackenzie
* *King shepherd*
* *Klee kai* Alaska
* Kokerspaniel Amerika
* *Majestic tree hound*
* Malamut Alaska
* Anjing McNab
* *Mountain cur*
* *Mountain feist*
* Anjing pemburu harimau bintang Amerika
* Anjing pemburu Plott
* Anjing pemburu rakun berbintik biru
* Anjing pemburu rakun hitam dan sawo matang
* Anjing pemburu rakun Inggeris Amerika
* Anjing pemburu rakun Redbone
* Anjing pemburu rubah Amerika
* Anjing pemburu rusa Amerika
* Anjing pengutip Teluk Chesapeake
* Pitbulterier Amerika
* Spaniel air Amerika
* Spaniel Boykin
* *Stephens stock*
* Terier Boston
* Terier botak Amerika
* Terier mainan Manchester
* Terier rubah mainan
* Terier Staffordshire Amerika
* Terier Teddy Roosevelt
* Terier tikus
* *Treeing cur*
* *Treeing feist*
* *Treeing Tennessee brindle*
* *Treeing Walker coonhound*
* *Windhound* sutera

 |  |
| Pupus | 
* Anjing Orang Asli Hare
* Anjing Poi Hawaii
* Anjing wul Salish

 |
| 
**Jenis:** *Cur*, *feist*, anjing pemburu rakun
 |

| * l
* b
* s
Terier |
| --- |
| Baka pekerja | 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Bertungkai panjang | 

|  |
| --- |
| 
* Anjing pemburu tikus bodega Andalusia
* Anjing pemburu tikus Mallorca
* Anjing pemburu tikus Murcia
* Anjing pemburu tikus Valencia
* Terier Airedale
* Terier Bedlington
* Terier biru Kerry
* Terier Brazil
* Terier Chile
* Terier gandum berbulu lembut Ireland
* Terier Ireland
* Terier Lakeland
* Terier lama Inggeris
* Terier Manchester
* Terier Parson Russell
* Terier Patterdale
* Terier pemburu Jerman
* Terier Plummer
* Terier rubah dawai
* Terier rubah licin
* Terier sempadan
* Terier Wales
* *Villanuco de Las Encartaciones*

 |
| Pincer | 
* Anjing Dobermann
* Anjing ladang Denmark-Sweden
* Pincer Austria
* Pincer Jerman
* Pincer kerdil
* Pincer monyet

 |
| *Schnauzer* | 
* *Schnauzer* gergasi
* *Schnauzer* kerdil
* *Schnauzer* sederhana

 |
| Lain-lain | 
* *Smoushond* Belanda
* Terier hitam Rusia

 |

 |
| Bertungkai pendek | 
* *Cairn terrier*
* Terier Australia
* Terier Czech
* Terier Dandie Dinmont
* Terier Glen of Imaal Ireland
* Terier Jack Russell
* Terier Jepun
* Terier Norfolk
* Terier Norwich
* Terier putih Tanah Tinggi Barat
* Terier rubah katik
* Terier Scotland
* Terier Sealyham
* Terier Skye
* Terier sukan Lucas
* Terier Teddy Roosevelt
* Terier Tenterfield
* Terier tikus

 |
| Baka pemburu jenis *cur* | 
* Anjing harimau bintang Catahoula
* *Black mouth cur*
* *Blue lacy*
* *Feist*
* *Lurcher*
* *Mountain cur*
* *Mountain feist*
* *Stephens stock*
* *Treeing cur*
* *Treeing Tennessee brindle*

 |

 |
| Terier jenis *bull* | 
* *Bull and terrier*
* *Bully* Amerika
* Bulterier
* Bulterier katik
* Bulterier Staffordshire
* Pitbulterier Amerika
* Terier Boston
* Terier Staffordshire Amerika

 |
| Terier mainan | 
* Anjing mainan Rusia
* Terier mainan hitam dan sawo matang Inggeris
* Terier mainan Manchester
* Terier rubah mainan
* Terier sutera Australia
* Terier Yorkshire

 |
| Lain-lain | 
* Terier botak Amerika
* Terier hitam Rusia
* Terier Tibet

 |
| Baka pupus | 
* Terier biru Paul
* Terier hitam dan sawo matang
* Terier Paisley
* Terier putih Inggeris

 |
| 
**Jenis:** *Feist*, *fell terrier*, pincer, *schnauzer*, *terier jenis *bull* (dan pitbul), terier rubah*
 |